Spesifikke regler for FINN jobb - gammel versjon (endret 20.08.21)

#### **På Finn.no, E24, Aftenposten, Bergens Tidende, Stavanger Aftenblad og Fædrelandsvennen (heretter kalt FINN jobb) kan små og store bedrifter utlyse ledige stillinger.**

### **1. Godkjenning av reglene**

Ved å legge inn en annonse på www.finn.no, E24, Aftenposten, Bergens Tidende, Stavanger Aftenblad og Fædrelandsvennen aksepterer annonsøren til en hver tid å være bundet av annonsereglene til Finn jobb og til de ovennevnte selskaper. Annonsereglene blir oppdatert med jevne mellomrom og du som annonsør er selv ansvarlig for å holde deg oppdatert på eventuelle endringer.

### **2. Annonseperiode**

En stillingsannonse er aktiv i inntil 42 dager fra publisering. Hvis søknadsfristen utløper før annonsens liggetid er over, blir annonsen automatisk inaktiv. Dersom du ønsker at annonsen fremdeles skal være aktiv, må du selv forlenge søknadsfristen i annonsen før utløp av den opprinnelige søknadsfristen.  
Det gis ikke refusjon, rabatt eller lignende for forkortet annonseperiode i henhold til dette punktet. Les mer om angrerettloven i FINN Jobb sine generelle vilkår.

### **3. Annonsens innhold**

På FINN jobb er det kun tillatt å annonsere for 1 stillingstittel per annonse. Dersom stillingen blir besatt eller trukket fra markedet kan ikke annonsen benyttes til å annonsere andre stillinger ved å endre på tekst, bilder og logoer.  
Annonsen din skal beskrive stillingen som ønskes besatt. Annet annonsebudskap er ikke tillatt.

### **4. Bemannings- og rekrutteringsbyrå**

FINN jobb tillater ikke publisering av annonser hvor hensikten ikke er å gi jobb til en kandidat. Dette gjelder for eksempel utlysning av kurs eller annonser hvor et bemanningsforetak søker etter kandidater til sin CV-database på generelt grunnlag og det ikke foreligger en konkret ledig stilling.

### **5. Republisering og løfting av annonser**

Det er tillatt å publisere en stillingsannonse med opptil 3 stillingsfunksjoner og bransjer på hver annonse. FINN jobb tillater også å annonsere samme stilling flere ganger dersom stillingstypene er ulike, (eks. heltid, deltid, engasjement) eller om annonsen ønskes republisert etter utløpsdato.

Se ellers punkt 4 i de generelle reglene for FINN

### **6. Endringer i tjenesten**

Informasjon om endringer knyttet til import av annonser finner du på [**Hjelpesenteret**](https://hjelpesenter.finn.no/hc/no/articles/213646925-Important-updates).

*Sist oppdatert 22.juni 2016*